Rugpjūčio 13-15 dienomis, per ilgą Žolinių savaitgalį vyko LLL-etapas ARCUS Taurė-2022.

Buvo numatyta startuoti iš Valkininkų, Alytaus arba Sasnavos aerodromų, bet vyraujantys rytų vėjai leido naudotis tik Valkininkus.

Varžybų buveinei eilinį kartą buvo pasinaudota „Aukštakalnio Sodybos“ paslaugomis (https://www.facebook.com/aukstakalniosodyba/). Šioje nuostabioje vietoje labai myli skraidančius žmones; servisas buvo nerealus – rekomenduojame!

Pirmas pratimas buvo 70km skrydis į Leipalingį per Daugus ir Merkinę. Visą distanciją per 1,5-2val įveikė 4 pilotai. Sąlygos buvo stiprios, aerodrome neliko nei vieno piloto.

Antrą pratimą teko statyti gerokai silpnesnėmis oro sąlygomis, todėl „kuklus“ 50km atstumas liko neįveiktas. Geriausiam pilotui pritrūko vieno termiko pasiekti finišą.

Trečią dieną teko atšaukti saugumo sumetimais dėl pakilusio vėjo.

Organizatoriai labai dėkoja susirinkusiems pilotams už gražią atkaklią kovą ir saugius skraidymus.

Norime padėkoti transporto kompanijai https://www.atnbusrent.lt/ už punktualiai organizuotą pilotų pervežimą bei aludariams iš <https://www.sakiskiualus.lt/kraftinis/> už nuostabų poilsį po skraidymų.